1996ko Usurbeko Espainiako Armadaren helikopteroaren afera

Espainiako Armadako Paratxutisten Brigadako helikoptero bat erori zen, 1996ko urriaren 25ean, Gipuzkoako Usurbe mendiaren gailurrean, bertan ezarrita zegoen gurutzea kaltetuz.

Usurbe mendia Beasaingo udalerrian dago.

 Gertakaria 
Aurrez, urriaren 20aren eta 26ren artean, Goierriko mendietan espainiar militarrek maniobrak egin zituzten, inguruko udalei inongo oharpenik egin gabe. Urriaren 22an, Beasaingo erdigunetik ibilgailu militarrak igaro ziren.

Goierritarren artean zabaldutako bertsioaren arabera, helikopteroa gurutzean zintzilikatutako ikurrina mozteko ahaleginean ari zela erori omen zen.

Urriaren 25ean, Goierriko 25 udalerrietako alkateak bildu eta maniobra militarrak «zilegitasun gabeak eta okupazioa» zirela aipatuz protesta agiria atera zuten.

Urriaren 28an, Beasaingo Udalak ezohiko biltzarra egin eta «Beasain eta Goierri bezalako eskualde jendetsu batean edozein motako maniobra militarren aurka» agertu zen.

 Erreferentziak 

 Kanpo estekak 

Kategoria:Beasaingo historia
Kategoria:1996 Euskal Herrian
Kategoria:Hegazkin istripuak
Kategoria:Espainiak parte hartutako operazio militarrak